Ο **Λάσα Ταλαχάντζε** (γεωργιανά: ლაშა ტალახაძე; γεννημένος στις 2 Οκτωβρίου 1993) είναι Γεωργιανός αρσιβαρίστας, που κατέχει τα παγκόσμια ρεκόρ όλων των εποχών, ανεξάρτητα από την κατηγορία βάρους στο αρασέ (225 κιλά), στο ζετέ (267 κιλά) και στο σύνολο (492 κιλά) από το 2021.

Είναι δύο φορές χρυσός Ολυμπιονίκης, επτά φορές παγκόσμιος πρωταθλητής και επτά φορές πρωταθλητής Ευρώπης στην κατηγορία υπερβαρέων βαρών (+105 κιλών έως το 2018 και +109 κιλών ξεκινώντας το 2018 όταν η Διεθνής Ομοσπονδία Άρσης Βαρών αναδιάρθρωσε τις κατηγορίες).

Καριέρα
-------

### Πρώτα χρόνια

Ο πατέρας του Κόμπα, είναι πρώην αρσιβαρίστας, επίσης μέλος της εθνικής ομάδας της Γεωργίας τη δεκαετία του 1990. Ξεκίνησε την καριέρα του το 2010 αναδεικνυόμενος πρωταθλητής Ευρώπης εφήβων, κάτι που επανέλαβε την επόμενη χρονιά. Το 2013 ήταν πρωταθλητής κόσμου εφήβων. Στις 17 Οκτωβρίου 2013, στο Ευρωπαϊκό Πρωτάθλημα Εφήβων βρέθηκε θετικός σε έλεγχο ντόπινγκ και τιμωρήθηκε με διετή αποκλεισμό.

### Πρώιμη καριέρα στην κατηγορία +105 κιλών

Ο Ταλαχάντζε εκπροσώπησε τη Γεωργία στο Παγκόσμιο Πρωτάθλημα Άρσης Βαρών το 2015 και τερμάτισε αρχικά δεύτερος με σύνολο 454 κιλά. Τον Δεκέμβριο του 2015 ο Ρώσος Αλεξέι Λόβτσεφ (ο αρχικός νικητής και κάτοχος του παγκόσμιου ρεκόρ στο ζετέ και στο σύνολο) βρέθηκε θετικός σε έλεγχο ντόπινγκ Η Διεθνής Ομοσπονδία Άρσης Βαρών (IWF) του αφαίρεσε το χρυσό μετάλλιο και ακύρωσε τα παγκόσμια ρεκόρ του, και ως αποτέλεσμα ο Ταλαχάντζε έγινε παγκόσμιος πρωταθλητής.

Στους Ολυμπιακούς Αγώνες του 2016 ολοκλήρωσε το αρασέ με επίδοση 215 κιλών για να καταρρίψει το παγκόσμιο ρεκόρ των 214 κιλών που έθεσε ο Μπεχντάντ Σαλίμι (ο οποίος πήρε πίσω το ρεκόρ με 216 κιλά, ισοφαρίζοντας το υψηλότερο όλων των εποχών από τον Αντόνιο Κράστεφ από τη Βουλγαρία το 1987). Στο ζετέ ο Σαλίμι συμπλήρωσε αρχικά άρση 245 κιλών στη δεύτερη προσπάθειά του, αλλά ακυρώθηκε από την πενταμελή κριτική επιτροπή, και δεν μπόρεσε να ολοκληρώσει την τρίτη του προσπάθεια των 245 κιλών. Στη συνέχεια, ο Ταλαχάντζε ολοκλήρωσε την επόμενη προσπάθεια των 247 κιλών δίνοντάς του το προβάδισμα αφού ο Σαλίμι δεν συνέχισε. Ολοκλήρωσε το ζετέ με ανύψωση 258 κιλών για να σημειώσει νέο παγκόσμιο ρεκόρ σηκώνοντας συνολικά 473 κιλά και κέρδισε το χρυσό μετάλλιο με 22 κιλά διαφορά από τον ασημένιο Ολυμπιονίκη Γκορ Μινασιάν.

Στον πρώτο του αγώνα μετά την κατάκτηση του χρυσού μεταλλίου στους Ολυμπιακούς Αγώνες του 2016, σημείωσε νέο παγκόσμιο ρεκόρ στο αρασέ στο Ευρωπαϊκό Πρωτάθλημα Άρσης Βαρών το 2017 με 217 κιλά και στην πορεία κατέρριψε το υψηλότερο αρασέ όλων των εποχών. Τη χρονιά εκείνη αναδείχθηκε για πρώτη φόρα καλύτερος αθλητής της χρονιάς από την IWF, διάκριση που επανέλαβε τις δύο επόμενες χρονιές.

Στο Παγκόσμιο Πρωτάθλημα Άρσης Βαρών του 2017, ο Ταλαχάντζε κατέρριψε το δικό του ρεκόρ στο αρασέ με 220 κιλά, παίρνοντας με 9 κιλά προβάδισμα έναντι του πρώην κάτοχου του παγκοσμίου ρεκόρ Σαλίμι. Στο ζετέ σήκωσε 257 κιλά και σημείωσε νέο παγκόσμιο ρεκόρ στο σύνολο με 477 κιλά, υπερβαίνοντας επίσης το υψηλότερο σύνολο όλων των εποχών του Λεονίντ Ταρανένκο από το 1988. Στον αγώνα κέρδισε και τα τρία χρυσά μετάλλια, έκανε δύο παγκόσμια ρεκόρ και είχε 23 κιλά προβάδισμα έναντι του δεύτερου.

### Στη νέα κατηγορία +109 κιλών

Το 2018, η Διεθνής Ομοσπονδία Άρσης Βαρών αναδιοργάνωσε τις κατηγορίες βάρους και ακύρωσε τα υπάρχοντα παγκόσμια ρεκόρ. Το Παγκόσμιο Πρωτάθλημα Άρσης Βαρών 2018 ήταν η πρώτη διεθνής διοργάνωση με νέες κατηγορίες κιλών και ο Ταλαχάντζε αγωνίστηκε στην κατηγορία των +109 κιλών. Στο αρασέ του αγώνα ξεκίνησε με 207 κιλά, που τον έφερε στη θέση του ασημένιου μεταλλίου με τον Γκορ Μισιγιάν να είναι ο μοναδικός αγωνιζόμενος με άλλη μια προσπάθεια. Αφού ο Μισιγιάν έχασε την τρίτη του προσπάθεια, ο Ταλαχάντζε είχε εξασφαλίσει το χρυσό μετάλλιο στο αρασέ. Για τις δύο τελευταίες προσπάθειες του, αφού εξασφάλισε το χρυσό μετάλλιο, ολοκλήρωσε δύο προσπάθειες παγκοσμίου ρεκόρ με 212 κιλά και 217 κιλά για να πάρει προβάδισμα 12 κιλών από τον Μισιγιάν μετά το αρασέ. Στο ζετέ του αγώνα ολοκλήρωσε την πρώτη του προσπάθεια των 245 κιλών και σημείωνε νέο παγκόσμιο ρεκόρ στο σύνολο, αρκετό για να κερδίσει το χρυσό μετάλλιο. Αφού ο Μαρτ Σέιμ απέτυχε να κάνει μια προσπάθεια στα 251 κιλά, ο Ταλαχάντζε ολοκλήρωσε με παγκόσμιο ρεκόρ 252 κιλών με τη δεύτερη προσπάθεια του. Ολοκλήρωσε τον αγώνα με ένα άλλο παγκόσμιο ρεκόρ 257 κιλών και τελείωσε με σύνολο 474 κιλά, περισσότερα 24 κιλά πάνω από τον ασημένιο Ολυμπιονίκη Μισιγιάν. 

Το 2019 συμμετείχε στο Ευρωπαϊκό Πρωτάθλημα Άρσης Βαρών που διεξήχθη στο Μπατούμι στην πατρίδα του Γεωργία. Εκτός από φαβορί για την κατάκτηση της κατηγορία των υπερβαρέων, υπήρχαν προσδοκίες ότι ο Ταλαχάντζε θα αυξήσει τα τρέχοντα παγκόσμια ρεκόρ του. Στο αρασέ σήκωσε 208 κιλά στην πρώτη του προσπάθεια και στη συνέχεια έκανε νέο παγκόσμιο ρεκόρ με 218 κιλά. Μπαίνοντας στο ζετέ, ξεπέρασε τον συνάδελφο Γεωργιανό αρσιβαρίστα Ιράκλι Τουρμανίντζε κατά 12 κιλά και το πρώτο του προσπάθεια στα 245 κιλά του εξασφάλισε το χρυσό μετάλλιο στο σύνολο. Η δεύτερη προσπάθεια του στα 260 κιλά σημείωσε νέο παγκόσμιο ρεκόρ στο ζετέ και στο σύνολο. Το συνολικό του παγκόσμιο ρεκόρ των 478 κιλών που επιτεύχθηκε κατά τη διάρκεια του αγώνα ήταν το υψηλότερο σύνολο που έχει επιτευχθεί ποτέ στην άρση βαρών, με το προηγούμενο υψηλότερο των 477 κιλών το 2017.

Μετά τη νίκη του στο Ευρωπαϊκό Πρωτάθλημα Άρσης Βαρών του 2019, έμοιαζε και πάλι με το μεγάλο φαβορί για να κερδίσει το τέταρτο Παγκόσμιο Πρωτάθλημα. Κατά τη διάρκεια του αρασέ του Παγκοσμίου Πρωταθλήματος Άρσης Βαρών 2019 ολοκλήρωσε μια προσπάθεια στα 215 κιλά που του εξασφάλισε το χρυσό μετάλλιο, την τρίτη του προσπάθεια των 220 κιλών ισοφάρισε την απόδοσή του στο Παγκόσμιο Πρωτάθλημα Άρσης Βαρών 2017, όπου σήκωσε 220 κιλά στην παλιά κατηγορία των +105 κιλών, ως το υψηλότερο αρασέ όλων των εποχών. Η τρίτη προσπάθεια του στα 264 κιλά στο ζετέ σημείωσε νέο παγκόσμιο ρεκόρ στο ζετέ και στο σύνολο, με το σύνολο να είναι 484 κιλά το οποίο ήταν το υψηλότερο σύνολο που έχει καταγραφεί σε διεθνείς αγώνες στην ιστορία.

Στους Ολυμπιακούς Αγώνες του Τόκιο το 2021 ήταν σημαιοφόρος της αποστολής της χώρας του και πολύ μπροστά από τον ανταγωνισμό και είδε πόσο μακριά μπορούσε να φτάσει.
Ο Γεωργιανός σήκωσε 223 κιλά στο αρασέ, το πρώτο παγκόσμιο ρεκόρ, στη συνέχεια 265 κιλά στο ζετέ, το δεύτερο καλύτερο στον κόσμο, το οποίο τον οδήγησε σε παγκόσμιο ρεκόρ στο σύνολο με 488 κιλά, καταρρίπτοντας το προηγούμενο δικό του. Ήταν πρώτος με διαφορά ρεκόρ 47 κιλών πλησιάζοντας και το μαγικό όριο των 500 κιλών. Στην τρίτη του προσπάθεια στο αρασέ έβαλε αρχικά βάρος 221 κιλών (ένα κιλό κάτω από το παγκόσμιο ρεκόρ), αλλά η προτροπή του κοινού να προσπαθήσει στα 223 ήταν πειστικές και τελικά δικαιώθηκαν. Οι εντυπωσιακές του επιδόσεις δεν έμειναν χωρίς δημοσιογραφικό ενδιαφέρον, ειδικά για το μέλλον του αθλήματος στους Ολυμπιακούς Αγώνες. «Κατά τη γνώμη μου πρέπει να τιμωρήσουμε όλους εκείνους τους ανθρώπους που φταίνε και φυσικά η άρση βαρών θα παραμείνει στους Αγώνες». 

Σε προσπάθεια στο ζετέ στους Ολυμπιακούς Αγώνες του 2021
Το 2021 κέρδισε το χρυσό μετάλλιο στο αγώνισμα +109 κιλών ανδρών στο Παγκόσμιο Πρωτάθλημα Άρσης Βαρών 2021 που πραγματοποιήθηκε στην Τασκένδη του Ουζμπεκιστάν, καταρρίπτοντας τα δικά του ρεκόρ στο αρασέ — 225 κιλά—, στο ζετέ — 267 κιλά— και στο σύνολο — 492 κιλά. Με αυτή την επίδοση, ο Ταλαχάντζε κατέχει κάθε παγκόσμιο ρεκόρ στην ιστορία της κατηγορίας των υπερβαρέων βαρών, καθώς τα 267 κιλά του ξεπέρασαν την επίδοση 266 κιλών του χρυσού Ολυμπιονίκη των Ολυμπιακών Αγώνων του 1980 Λεονίντ Ταρανένκο στο κατηγορία +110 κιλών. Παρά τις πολλαπλές περιπτώσεις αναδιάρθρωσης κατηγορίας βάρους, ο Ταρανένκο εξακολουθούσε να κατέχει την καλύτερη επίδοση όλων των εποχών από το 1988.

Στο Παγκόσμιο Πρωτάθλημα της IWF στη Μπογκοτά της Κολομβίας κατέκτησε και πάλι τον τίτλο, αυτή τη φορά με δυσκολία. Έχασε δύο προσπάθειες για πρώτη φορά από το 2015 στα 215 κιλά, αλλά τα κατάφερε στην τρίτη κατακτώντας το χρυσό μετάλλιο με διαφορά βάρους, ενώ σήκωσε τα 251 κιλά στο ζετέ για να κερδίσει και το σύνολο με 466 κιλά. Το σωματικό του βάρος στη διοργάνωση ήταν 166,5 κιλά, περίπου 10 κιλά λιγότερα από το Ευρωπαϊκό Πρωτάθλημα και 16 κιλά κάτω από το βάρος του όταν κέρδισε τον παγκόσμιο τίτλο το 2021. Έχασε βάρος με τη συμβουλή του γιατρού του, όταν εντοπίστηκε μια πολύ μικρή καρδιακή ανωμαλία και είχε τραυματιστεί στο πόδι στην προετοιμασία.

Παραπομπές
----------

1. ↑  «Giorgi Asanidze wins Coach of the Year». *IWF.net*. 29 Δεκεμβρίου 2016. Ανακτήθηκε στις 10 Νοεμβρίου 2018.
2. 1 2  «2021 World Weightlifting Championships Results Book» (PDF). *International Weightlifting Federation*. Αρχειοθετήθηκε (PDF) από το πρωτότυπο στις 17 Δεκεμβρίου 2021. Ανακτήθηκε στις 17 Δεκεμβρίου 2021.
3. ↑  Oliver, Brian (17 Δεκεμβρίου 2021). «Stunning sweep of weightlifting world records for Lasha - and another medal for Britain». *Inside the Games*. Αρχειοθετήθηκε από το πρωτότυπο στις 31 Οκτωβρίου 2022.. Ανακτήθηκε στις 18 Δεκεμβρίου 2021.
4. ↑  Olympic.org. «Lasha TALAKHADZE: Olympic Profile». Ανακτήθηκε στις 10 Δεκεμβρίου 2018.
5. ↑  PDF listing of 2018 Group A world championship entrants in 109 kg +
6. ↑  «IOC : 2023 European Weightlifting Championships results & highlights». Αρχειοθετήθηκε από το πρωτότυπο στις 6 Μαΐου 2023. Ανακτήθηκε στις 6 Μαΐου 2023.
7. 1 2 3  «ლაშა ტალახაძე». Ανακτήθηκε στις 18 Δεκεμβρίου 2022.
8. ↑  «ლაშა ტალახაძე». Ανακτήθηκε στις 18 Δεκεμβρίου 2022.
9. 1 2  «Talakhadze dominates but is this weightlifting's last Olympic heave?». Ανακτήθηκε στις 17 Δεκεμβρίου 2022.
10. ↑  Barbend.com (17 Μαΐου 2016). «Four Russian Weightlifters, Including Aleksey Lovchev, Banned for Doping». Ανακτήθηκε στις 9 Δεκεμβρίου 2018.
11. ↑  «IWF suspends world champion Aleksei Lovchev». *Associated Press*. 25 Δεκεμβρίου 2015. Ανακτήθηκε στις 25 Μαρτίου 2019.
12. ↑  «Russian weight lifter Lovchev banned for 4 years for doping». *Reuters*. 17 Μαΐου 2016.. Ανακτήθηκε στις 25 Μαρτίου 2019.
13. ↑  «World champion among 4 Russian weightlifters caught doping». *Associated Press*. 17 Μαΐου 2016. Ανακτήθηκε στις 25 Μαρτίου 2019.
14. ↑  «Weightlifting: Georgian lifts gold as Iran cry foul». *Reuters*. 17 Αυγούστου 2016.. Ανακτήθηκε στις 10 Δεκεμβρίου 2018.
15. ↑  «Lasha TALAKHADZE». *Rio 2016*. Αρχειοθετήθηκε από το πρωτότυπο στις 11 Δεκεμβρίου 2016. Ανακτήθηκε στις 17 Αυγούστου 2016.
16. ↑  «Lasha Talakhadze Wins Gold, Behdad Salimi Bombs Out After World Record Snatch». *BarBend.com* (στα Αγγλικά). 16 Αυγούστου 2016. Ανακτήθηκε στις 17 Αυγούστου 2016.
17. ↑  «Lasha Talakhadze (GEO) Snatches World Record 217kg At 2017 IWF Euros». *floelite.com*. Ανακτήθηκε στις 8 Απριλίου 2017.
18. ↑  Tabula. «Georgian Weightlifter Sets New World Record». Ανακτήθηκε στις 9 Δεκεμβρίου 2018.
19. ↑  Lift Up. «TARANENKO, 266KG: THE UNTOLD STORY». Ανακτήθηκε στις 10 Δεκεμβρίου 2018.
20. ↑  IWF.net (10 Νοεμβρίου 2018). «TALAKHADZE triumphed». Ανακτήθηκε στις 9 Δεκεμβρίου 2018.
21. ↑  «2019 European Championships Start Book» (PDF). Αρχειοθετήθηκε από το πρωτότυπο (PDF) στις 6 Απριλίου 2019. Ανακτήθηκε στις 31 Οκτωβρίου 2022.
22. ↑  «2019 European Championships Male Results» (PDF). Αρχειοθετήθηκε από το πρωτότυπο (PDF) στις 27 Μαΐου 2020. Ανακτήθηκε στις 4 Σεπτεμβρίου 2019.
23. ↑  «TALAKHADZE Lasha took it all». *IWF.net*. 27 Σεπτεμβρίου 2019. Ανακτήθηκε στις 27 Δεκεμβρίου 2019.
24. ↑  «1,067 pounds! Georgian super heavyweight breaks world record total at weightlifting worlds». *NBC Sports*. 28 Σεπτεμβρίου 2019. Ανακτήθηκε στις 27 Δεκεμβρίου 2019.
25. ↑  «Lasha Talakhadze Hits the Heaviest Total of All-Time (220/264/484)». Ανακτήθηκε στις 23 Δεκεμβρίου 2022.
26. 1 2  «Georgian Olympic Champion Lasha Talakhadze becomes six-time World Champion». Ανακτήθηκε στις 19 Δεκεμβρίου 2022.
27. ↑  «IOC : Lasha Talakhadze takes weightlifting gold with three world records». Αρχειοθετήθηκε από το πρωτότυπο στις 17 Δεκεμβρίου 2022. Ανακτήθηκε στις 17 Δεκεμβρίου 2022.
28. ↑  «Lasha Talakhadze breaks weightlifting records in route to superheavyweight gold medal». Ανακτήθηκε στις 24 Δεκεμβρίου 2022.
29. ↑  «Weightlifting-Georgia's Talakhadze breaks world record to conquer men's super heavyweight class». Ανακτήθηκε στις 17 Δεκεμβρίου 2022.
30. ↑  «Weightlifter Lasha Talakhadze (+109KG) Sets Three World Records At 2021 IWF World Championships». Αρχειοθετήθηκε από το πρωτότυπο στις 20 Μαρτίου 2023. Ανακτήθηκε στις 17 Δεκεμβρίου 2022.
31. ↑  «Weightlifter Lasha Talakhadze Scores Three World Records At 2021 IWF World Championships». Ανακτήθηκε στις 23 Ιανουαρίου 2023.
32. ↑  «IWF : Lasha Talakhadze fights hard to claim his sixth world title». Ανακτήθηκε στις 17 Δεκεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λάσα Ταλαχάντζε** |